תג יחידה

250px|ממוזער|שרוכים וסמלי אכ"א והיחידות שתחת האגף; אכ"א במרכז, ואז מלמעלה בכיוון השעון: יחידת מיטב, חיל חינוך, מופת (צה"ל), מצ"ח, נח"ל, יחידת מורות חיילות, חיל משאבי האנוש וחיל משטרה צבאית. שרוכים: כחול-אדום - משטרה צבאית, כחול - מאבחנת פסיכוטכנית, תכלת-צהוב - מחלקת נפגעים, חום - מפקדי גדנ"ע ועוד, סגול - ת"ש ואפור - חיל חינוך
250px|ממוזער|תג יחידה חדש ראשון ליחידת דובר צה"ל מוענק לאפרים לפיד על ידי סא"ל אלי דורי, ותיק החיילים המשרתים ביחידה, 1986
150px|ממוזער|שמאל|תג משלחת עדים במדים
תג יחידה הוא סמל צבאי, צבעוני בדרך כלל, המייצג את שיוכו החיילי של חייל בצה"ל ליחידה מסוימת.

תג היחידה נכלל במדים (מדי א' בלבד) והוא נענד על כותפת שמאל של החייל. תג יחידה ניתן לרוב ליחידה מרמת חטיבה, אולם כיום קיימת מגמה להענקת תגים ליחידות קטנות יותר. תג היחידה הונהג בצה"ל בראשית שנות ה-50 של המאה ה-20, תחילה לחטיבות, לפיקודים המרחביים, למטכ"ל ולחיל האוויר בלבד, ובמרוצת הזמן לכל סוגי היחידות והעוצבות.
250px|ממוזער|שמאל|רב-אלוף גבי אשכנזי במדי שרד. על השרוול השמאלי של המקטורן תפור דגל ישראל רקום עם כיתוב "ישראל" בעברית ובאנגלית במקום תג היחידה.
במדי שרד ומדי גאלה במקום תג יחידה נתפר על שרוול השמאלי של המקטורן דגל ישראל רקום עם כיתוב "ישראל" בעברית ובאנגלית.

 עיצוב 
לתג גזרת מלבן אנכי המסתיים בצורה קבועה, לרוב של מגן משולש-עגלגל. יוצאי הדופן הם תגי האגפים, הפיקודים, הזרועות ותגי רוב יחידות חיל האוויר וחיל הים, שבהם קצה התג עגול; לתגים אחדים צורת משולש חד. לחטיבת גולני וחטיבת קרייתי תג מרובע, וכך גם תגיות שוחרים. אורך התג הוא 12.5 ס"מ בדיוק, ומתחתיו נתפרות דרגות החוגרים.

לתג עיצוב סמלי, המשקף מאפיין של היחידה. תג היחידה היחיד שמציג את מספר היחידה הוא זה של חטיבה 7. על פי פקודות מטכ"ל בעבר היה נהוג כי תג היחידה לא יכלול יותר מחמישה צבעים ולא יכיל מידע המסגיר את פעילות היחידה, אולם כיום ישנם תגים עם שבעה ואף שמונה צבעים.

החיילים המשתתפים במשלחת עדים במדים עונדים על כתפיהם תג ובו דגל ישראל (במקום תג היחידה של כל חייל וחייל).

נוהג
עקב צורת הייצור של התגים, הם מגיעים עם פסי גזירה לשימוש החיילים, וכך נוצרה מסורת שלפיה חיילים שאינם מעוניינים להישאר ביחידתם החדשה נעים עם תג מלבני ולא גזור.

על פי פקודות מטכ"ל אסור להצמיד לתג היחידה דבר. חרף כך, ישנם חיילים המוסיפים על התגים סיכות, רקמות, חרוזים ועוד.

שוטרי משטרת ישראל ולוחמי משמר הגבול עונדים אף הם תג כתף, אך מסיבה לא ברורה ובניגוד למקובל בצה"ל ובצבאות ומשטרות אחרים בעולם, במשטרת ישראל התג על כתף ימין.

תגי היחידות
בצה"ל מאות תגי יחידה. להלן תגי המטה הכללי, הפיקודים, מפקדות הזרועות, האגפים ומפקדות החילות.

המטה הכללי
מרכיבי התג:

רקע שחור: רקע כללי

חרב וענף זית: סמלו הכללי של צה"ל וציון לזרוע היבשה

עוגן: סמלה של זרוע הים

זוג כנפיים: סמלה של זרוע האוויר

פיקודים

זרועות

אגפים

חילות

היסטוריה
250px|ממוזער|שמאל|הרמטכ"ל משה דיין (ומאחוריו ניצב רפאל איתן) מעניק כנפי צניחה עם רקע אדום לצונחים במעבר המיתלה במלחמת סיני. ראשון משמאל מרסל טוביאס, 1956. אפשר לראות שתגי היחידה תפורים לשרוול של מדי חורף.
250px|ממוזער|שמאל|צוערות בה"ד 12. תג יחידה של פיקוד ההדרכה תפור לשרוול של מדי חורף.
250px|ממוזער|שמאל|תג חטיבת גבעתי בתש"ח עשוי בד. ניתן לראות שבמקום גומי נמצא חתך בבד שדרכו השחילו כתפת.
בשנות החמישים והשישים התגים היו עשויים מבד ומשנות השבעים נעשו מחומר סינתטי. במדי חורף התגים נתפרו לשרוול.

משנת 1948 ועד תחילת שנות החמישים התגים היו בצורות שונות ומגוונות עד שהתקבל תקן אחיד בצה"ל.

בחיל הים עד שנות השמונים לא היו תגי יחידה ועל השרוול נתפרו רק שלב מקצועי ודרגות.

 תגי חטיבות תש"ח 

 תגי היחידות הכפופות למפקדת גייסות השריון 
עד הקמת מפח"ש בשנת 1983 חלק מהיחידות שהיו כפופות למפקדת גייסות השריון כללו בתג שלהם פס עליון בצבעי שחור-ירוק.

 תגי יחידות צה"ל היסטוריות בסיני 
בתקופה משנת 1967 ועד פינוי סיני בשנת 1982 היו לצה"ל יחידות רבות בחצי האי. חלק פורקו אחרי פינוי סיני. התגים של היחידות האלה מוצגים כאן.

 סמלים בצורת מעוין 
על תגי פיקוד נח"ל ופיקוד גדנ"ע, וכן חטיבת ירושלים וחטיבת אלכסנדרוני, הוטבע סמל בצורת מעוין.

אספנות תגים
טקסט=חלק מאוסף תגי היחידה של גד מה-טוב|ממוזער|חלק מאוסף תגי היחידה של גד מה-טוב
בישראל ובעולם קיימים אנשים אשר אוספים תגי יחידה. יש כאלה האוספים את כל התגים ויש כאלה שמתמקדים בתגי הבד. קיימים אתרי אספנות ומכירות פומביות בהם מרוכזים האוספים השונים. כמו כן יש מספר קבוצות פייסבוק העוסקות באיסוף סמלים ותגים המונות אלפי משתתפים, המאפשרות שיח על זיהוי תגים ומקורם.

 ראו גם 
 סמלי צה"ל
 תגי כובע בצה"ל

 לקריאה נוספת 
 אמציה כץ, סמלי/תגי השרוול של צבא הגנה לישראל 1948–2018, הוצאה עצמית, 2019.

 קישורים חיצוניים 

 פקודת מטכ"ל 33.0602, פסקה 3 עוסקת בסמלי שרוול ("תגי יחידה"), אתר army.co.il
 תגים - פיקודים זרועות ואגפים באתר צה"ל
 דף תגי פיקודים, זרועות, חיילות ואגפים בצה"ל באתר יחידה, אתר יחידות צה"ל
 על תגי יחידה וסמלים, ראו ב-אתר הצנחנים בעשור הראשון.


 הערות שוליים

קטגוריה:מדי צה"ל
קטגוריה:סמלי צה"ל

en:Israel Defense Forces insignia#Shoulder tags